**Ministru kabineta noteikumu „Grozījumi Ministru kabineta 2001.gada 20.marta noteikumos Nr.129 „Ģimnāzijas un valsts ģimnāzijas statusa piešķiršanas un anulēšanas kārtība un kritēriji””**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Noteikumu projekts izstrādāts saskaņā ar Izglītības un zinātnes ministrijas, kā arī sadarbības partneru iniciatīvu uzlabot pastāvošo vērtējumu izteikšanas metodiku centralizētajos eksāmenos, lai nodrošinātu precīzāku mācību sasniegumu analīzi un veicinātu skaidrāku reflektantu atlasi Latvijas augstākajās izglītības iestādēs.  MK noteikumu projekts izstrādāts saskaņā ar Vispārējās izglītības likuma 4.panta 5.punktu |
| 2. | Pašreizējā situācija un problēmas | Pašlaik ir noteikts, ka viens no ģimnāzijas statusa kritērijiem ir nosacījums, ka ne mazāk kā 60 procentiem izglītojamo mācību sasniegumu novērtējums centralizētajos eksāmenos ir ne zemāks par C līmeni, un arī viens no valsts ģimnāzijas statusa kritērijiem ir nosacījums, ka ne mazāk kā 75 procentiem izglītojamo mācību sasniegumu novērtējums centralizētajos eksāmenos ir ne zemāks par C līmeni, bet vērtējumu sešos līmeņos A, B, C, D, E, F paredzēts aizstāt ar eksāmenu rezultātu procentuālo novērtējumu. Jāievēro, ka procentuālais centralizēto eksāmenu novērtējums stāsies spēkā ar 2012./2013.mācību gadu, bet ģimnāziju un valsts ģimnāziju statusa kritēriji tiek izvērtēti divu iepriekšējo mācību gadu skatījumā. |
| 3. | Saistītie politikas ietekmes novērtējumi un pētījumi | Projekts šo jomu neskar |
| 4. | Tiesiskā regulējuma mērķis un būtība | Projekta mērķis ir ģimnāzijas un valsts ģimnāzijas statusa noteikšanas kritērijos centralizēto eksāmenu novērtējumu līmeņos nomainīt ar centralizēto eksāmenu procentuālā novērtējuma kritēriju atbilstoši grozījumiem valsts izglītības standartos.  2009./2010.mācību gadā valsts ģimnāziju izglītojamo procentuālais novērtējums centralizētajos eksāmenos bija no 60% līdz 82% (valstī vidējais – 48,3%), kas atbilda 88% izglītojamo, kas valsts ģimnāzijās nokārtoja centralizētos eksāmenus A, B vai C līmenī; bet 2010./2011.mācību gada noslēgumā – no 58% līdz 81% (valstī vidējais – 47,4%). Tādēļ kā valsts ģimnāzijas statusam atbilstošs kritērijs ir noteikts, ka izglītojamo mācību sasniegumu vidējam procentuālajam novērtējumam centralizētajos eksāmenos valsts ģimnāzijā ir jābūt vismaz par 10% augstākam nekā centralizēto eksāmenu procentuālajam novērtējumam vidēji valstī.   |  |  |  | | --- | --- | --- | | **2011.gada centralizēto eksāmenu rezultāti** | **ABC** | **vid %** | | Āgenskalna Valsts ģimnāzija | 93% | 69% | | Balvu Valsts ģimnāzija | 74% | 60% | | Cēsu Valsts ģimnāzija | 88% | 64% | | Daugavpils Valsts ģimnāzija | 89% | 64% | | Dobeles Valsts ģimnāzija | 73% | 59% | | Draudzīgā Aicinājuma Cēsu Valsts ģimnāzija | 90% | 65% | | Ernsta Glika Alūksnes Valsts ģimnāzija | 78% | 58% | | Gulbenes novada valsts ģimnāzija | 85% | 63% | | Jēkabpils Valsts ģimnāzija | 83% | 63% | | Jelgavas Valsts ģimnāzija | 84% | 62% | | Jūrmalas Valsts ģimnāzija | 78% | 60% | | Krāslavas Valsts ģimnāzija | 74% | 60% | | Liepājas Valsts 1. ģimnāzija | 72% | 57% | | Madonas Valsts ģimnāzija | 92% | 65% | | Ogres Valsts ģimnāzija | 80% | 60% | | Preiļu Valsts ģimnāzija | 84% | 62% | | Rēzeknes Valsts ģimnāzija | 80% | 59% | | Rīgas Valsts 1. ģimnāzija | 99% | 81% | | Rīgas Valsts 3. ģimnāzija | 95% | 68% | | Rīgas Valsts vācu ģimnāzija | 77% | 59% | | Siguldas Valsts ģimnāzija | 87% | 67% | | Talsu Valsts ģimnāzija | 79% | 59% | | Valmieras Valsts ģimnāzija | 88% | 64% | | Viļakas Valsts ģimnāzija | 96% | 64% |   Pašvaldību ģimnāzijām centralizēto eksāmenu rezultāti 2010./2011.m.g. bija no 45% līdz 84% izglītojamo, kas nokārtoja eksāmenus A, B vai C līmenī, kas atbilst 46-64% rezultātam procentuālā novērtējumā (valstī vidējais – 47,4%). Ģimnāzijām paredzēts noteikt, ka izglītojamo mācību sasniegumu vidējam procentuālajam novērtējumam centralizētajos eksāmenos (sākot ar 2012./2013.mācību gadu) ir jābūt augstākam par valsts vidējo centralizēto eksāmenu procentuālo novērtējumu. Šo kritēriju 2010./2011.m.g. par dažiem procentiem neizpildīja tikai V.Plūdoņa Kuldīgas ģimnāzija un Murjāņu sporta ģimnāzija.  Ģimnāzijas un valsts ģimnāzijas statusu nosaka vairāki kritēriji – minimālais skolēnu skaits 10.-12.klasēs, Vispārējās izglītības likuma 40.pantā noteiktais, ka ģimnāzijās var būt tikai 7.-12.klases, bet nav 1.-6.klases, bet prasības skolēnu mācību sasniegumiem ir saglabātas iepriekšējā līmenī. Tādēļ projektā plānotie grozījumi ģimnāzijas un valsts ģimnāzijas statusa noteikšanas kritērijos centralizēto eksāmenu novērtējumu līmeņos nomainīt ar centralizēto eksāmenu procentuālā novērtējuma kritēriju neietekmēs ne ģimnāziju, ne valsts ģimnāziju skaita izmaiņas. |
| 5. | Projekta izstrādē iesaistītās institūcijas | Ģimnāzijas un valsts ģimnāzijas, Latvijas Izglītības vadītāju asociācija (LIVA), Valsts izglītības satura centrs (VISC) |
| 6. | Iemesli, kādēļ netika nodrošināta sabiedrības līdzdalība | Nav attiecināms |
| 7. | Cita informācija | Nav |

|  |  |  |
| --- | --- | --- |
| II. Tiesību akta projekta ietekme uz sabiedrību | | |
| 1. | Sabiedrības mērķgrupa | 15 ģimnāzijas (ap 6000 izglītojamo) un 26 valsts ģimnāzijas (ap 12100 izglītojamo). |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Ģimnāzijās strādājošie pedagogi (ap 700). Valsts ģimnāzijās strādājošie pedagogi (ap 1200). |
| 3. | Tiesiskā regulējuma finansiālā ietekme | Projekts šo jomu neskar |
| 4. | Tiesiskā regulējuma nefinansiālā ietekme | Noteikumu projekts vispārējās vidējās izglītības programmu absolventiem ļaus precīzāk un skaidrāk identificēt savus rezultātus centralizētajos eksāmenos. Šādā veidā tiks nodrošināta precīzāka centralizēto rezultātu salīdzināmība klases, skolas, novada un valsts līmenī. Noteikumu projekts tiešā veidā ietekmēs Latvijas augstāko izglītības iestāžu reflektantu uzņemšanas un atlases aprēķinu.  Plānotais tiesiskais regulējums nodrošinās plašākas iespējas izmantot svešvalodu centralizētā eksāmena rezultātus, lai studētu vai strādātu ārvalstīs. |
| 5. | Administratīvās procedūras raksturojums | Projekts šo jomu neskar |
| 6. | Administratīvo izmaksu monetārs novērtējums | Projekts šo jomu neskar |
| 7. | Cita informācija | Nav |

*Anotācijas III sadaļa – projekts šīs jomas neskar*

|  |  |  |
| --- | --- | --- |
| IV. Tiesību akta projekta ietekme uz spēkā esošo tiesību normu sistēmu | | |
| 1. | Nepieciešamie saistītie tiesību akta projekti | Ņemot vērā, ka noteikumu projektā ietvertais tiesiskais regulējums ir attiecināms arī uz citiem nozares pārvaldes procesiem un to tiesisko regulējumu, Izglītības un zinātnes ministrija ir izstrādājusi Ministru kabineta noteikumu projektus:  "Grozījumi Ministru kabineta 2006.gada 19.decembra noteikumos Nr.1027 "Noteikumi par valsts standartu pamatizglītībā un pamatizglītības mācību priekšmetu standartiem"";  "Grozījumi Ministru kabineta 2006.gada 6.novembra noteikumos Nr.913 "Kārtība, kādā izsniedzami valsts atzīti vispārējās izglītības dokumenti"";  Grozījumi Ministru kabineta 2008.gada 2.septembra noteikumos Nr.715 "Noteikumi par valsts vispārējās vidējās izglītības standartu un vispārējās vidējās izglītības mācību priekšmetu standartiem"";  "Grozījumi Ministru kabineta 2009.gada 7.jūlija noteikumos Nr.733 "Noteikumi par valsts valodas zināšanu apjomu un valsts valodas prasmes pārbaudes kārtību profesionālo un amata pienākumu veikšanai, pastāvīgās uzturēšanās atļaujas saņemšanai un Eiropas Kopienas pastāvīgā iedzīvotāja statusa iegūšanai un valsts nodevu par valsts valodas prasmes pārbaudi"". |
| 2. | Cita informācija | Nav |

|  |  |  |
| --- | --- | --- |
| V. Tiesību akta projekta atbilstība Latvijas Republikas starptautiskajām saistībām | | |
| 1. | Saistības pret Eiropas Savienību | Noteikumu projekts nodrošina plašākas izglītības iegūšanas iespējas ārvalstu augstskolās un precīzākas rezultātu sasvstarpējās salīdzināšanas iespējas svešvalodu centralizētajos eksāmenos Eiropā un citos reģionos. |
| 2. | Citas starptautiskās saistības | Projekts šo jomu neskar |
| 3. | Cita informācija. | Nav |

|  |
| --- |
| 1.tabulaTiesību akta projekta atbilstība ES tiesību aktiem |
| Projekts šo jomu neskar |

|  |
| --- |
| 2.tabula Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.  Pasākumi šo saistību izpildei. |
| Projekts šo jomu neskar |

|  |  |  |
| --- | --- | --- |
| VI. Sabiedrības līdzdalība un šīs līdzdalības rezultāti | | |
| 1. | Sabiedrības informēšana par projekta izstrādes uzsākšanu | Nav attiecināms |
| 2. | Sabiedrības līdzdalība projekta izstrādē | Noteikumu projekts, kas paredz centralizēto eksāmenu vērtēšanā pāriet uz procentuālo novērtējumu, tika apspriests pašvaldību izglītības speciālistu semināros, augstskolu pārstāvju sanāksmē, Valsts izglītības satura centra konsultatīvajā padomē eksaminācijas jautājumos, un tika saņemti pozitīvi atzinumi no Augstākās izglītības padomes un Latvijas rektoru padomes. |
| 3. | Sabiedrības līdzdalības rezultāti | Pašvaldību izglītības speciālisti, Valsts izglītības satura centra konsultatīvās padomes locekļi, augstskolu pārstāvji, Latvijas rektoru padome un Latvijas augstākās izglītības padome atbalstīja noteikumu projektā ietvertās tiesību normas. |
| 4. | Saeimas un ekspertu līdzdalība | Nav |
| 5. | Cita informācija | Nav |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Izglītības iestādes, kuras īsteno vispārējās pamatizglītības programmas, vispārējās vidējās izglītības programmas, profesionālās vidējās izglītības un arodizglītības programmas un augstākās izglītības iestādes. |
| 2. | Projekta izpildes ietekme uz pārvaldes funkcijām | Funkcijas un uzdevumi netiek paplašināti |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | Projekts šo jomu neskar |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar |
| 5. | Projekta izpildes ietekme uz pārvaldes institucionālo struktūru. Esošu institūciju reorganizācija | Projekts šo jomu neskar |
| 6. | Cita informācija | Nav |

  Izglītības un zinātnes ministrs R.Ķīlis

Valsts sekretārs M.Gruškevics

02.01.2012 13:07

E.Grīnis

67047910, [edgars.grinis@izm.gov.lv](mailto:edgars.grinis@izm.gov.lv)